L'administració, juntament amb les entitats socials i la pròpia societat gitana, vetlla per aconseguir la igualtat d'oportunitats de la comunitat mitjançant polítiques d'integració i un seguit d'accions orientades a la millora de les seves condicions de vida.
Presentem un recull de les publicacions, articles, recursos i materials audiovisuals, disponibles a DIXIT, útils per a conèixer la realitat del poble gitano, i les iniciatives que es duen a terme per a la seva inclusió social i educativa i el coneixement mutu.
Aquest dossier complementa i amplia els dos dossiers temàtics publicats anteriorment per DIXIT els anys 2016 i 2013:
Elaborat per: DIXIT Centre de Documentació de Serveis Socials
Guia dirigida als professionals que treballen en l'atenció de la comunitat gitana i en situacions de violència de gènere, tenint en compte la particularitat del col·lectiu i la defensa dels drets de les dones.
Reuneix informació i bones pràctiques per a la millora de l'actuació en els serveis socials especialitzats i les organitzacions sense ànim de lucre, dirigides a apoderar la dona gitana, fent extensiva la intervenció amb els familiars directes.
Es desenvolupa en base al treball de camp previ sobre els serveis prestats a les dones gitanes a Espanya, Grècia i Bulgària.
Adaptació literària del documental "Gitanos catalans!" de Xavier Gaja i Sicus Carbonell, emès per TV3 el 2011, que gràcies al testimoni oral d'àvies i avis gitanos, dona a conèixer la cultura, la llengua, els costums i la història del poble gitano de Catalunya.
Els gitanos catalans de França: llengua, cultura i itineraris de la gran diàspora.
Lleida: Pagès: Institut d'Estudis Catalans.
Càtedra UNESCO de Diversitat Lingüística i Cultural, 2016.
Recorregut per les comunitats de gitanos catalans que viuen a França i es mostra els seus costums, tradicions, rituals, gastronomia i llengua catalana, que mantenen encara avui dia, a excepció d'un grup reduït que parla el lleidatà amb aportacions de l'aragonès.
El seu origen se situa al Principat de Catalunya quan van anar seguint dues grans rutes migratòries al llarg de la costa mediterrània i del riu Garona.
Barcelona: Generalitat de Catalunya, Departament de Treball, Afers Socials i Famílies, 2017.
Conté 34 receptes relatades per dones i homes gitanos residents a diferents poblacions catalanes, amb orígens molt diversos de dins i fora del territori peninsular.
S'organitzen en quatre categories, segons la forma en què es mengen: de cullera, de cullera i forquilla, de forquilla i ganivet, i amb les mans.
L'obra, elaborada des de la Fundació Alícia, s'impulsa en el marc del Pla integral del poble gitano.
Barcelona: Col·legi Oficial de Treball Social de Catalunya, 2015.
Recull d'escrits, projectes i programes d'intervenció social amb gitanos que va portar a terme la sociòloga Carme Garriga Boadella, professional que va dedicar els seus esforços a l'atenció i l'acció comunitària amb el poble gitano.
Els textos han estat compilats i presentats en format de llibre en homenatge a l'autora.
Barcelona: Universitat de Barcelona, Facultat d'Educació, 2017.
Duu a terme un treball de camp qualitatiu, d'orientació comunicativa, en tres escenaris (dos centres educatius amb un alt percentatge d'alumnes gitanos i el programa d'accés a la universitat per a persones més grans de 25 anys, emmarcat en el Pla integral del poble gitano, del Departament de Treball, Afers Socials i Famílies).
L'autor vol donar a conèixer els moments claus de la història del poble gitano a Espanya des del segle XV fins als nostres dies, defugint dels estereotips i els llocs més comuns, amb l'objectiu de combatre'n l'exclusió i contribuir al seu reconeixement social i cultural.
Barcelona: Generalitat de Catalunya, Departament de Treball, Afers Socials i Famílies, Direcció General d'Acció Cívica i Comunitària, 2018.
Compta amb més de 120 mesures i 200 accions concretes i avaluables, alineades amb l'agenda política europea, i amb una base científica contrastada, amb l'objectiu de millorar les condicions de vida de la població gitana i aconseguir la plena igualtat de drets.
En destaca la creació de l'Institut Català del Poble Gitano i de la Càtedra d'Estudis Gitanos.
Es tracta del tercer pla elaborat, que actualitza els anteriors del 2009-2013 i 2014-2016.
Disponible també la versió castellana i anglesa.
Badalona: Fundació Privada Pere Closa, 2018.
Recopilació dels contes gitanos "Les herbes de la Joana", "El conte d'en Yumitus" i "Les històries de l'Oncle Peret".
Són una mostra de la història gitana a Catalunya, plena d'antigues llegendes com aquestes.
Els contes valoritzen i recuperen la tradició cultural i lingüística.
Mostren els oficis i les labors tradicionals com el tracte de bèsties i l'esquilat, la forja del ferro, la recol·lecció de vímet o la música i la rumba.
A partir dels contes, els infants poden treballar la interculturalitat i aprendre valors com la tolerància, l'empatia i el respecte per l'altre.
Relats: històries de vida de famílies gitanes a Sant Cosme = Relatos: historias de vida de familias gitanas en Sant Cosme.
Relats en català i castellà, amb titulació i vocabulari romaní, desenvolupats per alumnes i famílies gitanes de l'Institut Escola del Prat de Llobregat, que mostren els trets culturals propis de la seva comunitat amb una visió positiva.
L'informe presenta un diagnòstic de l'estat de salut, estils de vida i ús dels serveis sanitaris de la població gitana a Espanya.
L'objectiu és identificar els problemes existents, com és l'evident relació entre l'estat de salut i la situació socioeconòmica, per a planificar actuacions i projectes d'intervenció.
A: Gaceta sanitaria, vol. 33, núm. 2 (2019), p.
"Avaluació del gènere (I): estratègies nacionals per a la integració dels Rromà".
A: O Tchatchipen, núm. 93 (gen.-mar.
"El llegat gitano: l'educació (I)".
A: O Tchatchipen, núm. 105 (gen.-mar.
"Assaig contra l'antigitanisme".
A: O Tchatchipen, núm. 107 (jul.-set.
"Demanem justícia (I i II): el fracàs d'Europa en la protecció dels rromà de la violència racista".
"Dossier la comunitat gitana: [monogràfic]".
A: Les Notícies de llengua i treball, núm. 46 (jun.
"La identitat gitana com a eix del moviment feminista romaní".
"Tradició i canvi en la vida dels gitanos".
A: O Tchatchipen, núm. 97 (gen.-mar.2017), p.
"Sobre la història dels gitanos d'Extremadura".
A: O Tchatchipen, núm. 98 (abr.-jun.2017), p.
"Informe sobre l'aplicació del Marc de la UE per a les estratègies nacionals per a la integració dels rromà".
"Les minories gitanes: de l'exclusió a la lluita pels seus drets".
A: O Tchatchipen, núm. 105 (2019), p.
A: Trabajo social hoy, núm. 89 (1r quatrimestre 2020), p.
"Elaborant polítiques per als rromà: principals desafiaments i possibles solucions".
A: O Tchatchipen, núm. 95 (jul.-set.
Reconeixement de les aportacions del poble gitano per avançar cap a la plena inclusió (novembre 2019)
Impulsada per Sicus Carbonell (cantant de "Sabor de Gràcia") i dirigida pel mateix Carbonell i Xavier Gaja, té com a fil argumental mostrar el panorama gitano català i la seva història.
Descobreix les peculiaritats d'un col·lectiu que continua mantenint les seves costums, a partir del testimoni de gitanos i gitanes, i d'entrevistes a diferents personalitats.
Petitet (Pel·lícula documental, 2018)
Del director Carles Bosch, va ser premiada com a millor llargmetratge documental als XI Premis Gaudí 2019.
El film narra la història de Petitet, un músic gitano de Barcelona, que decideix fer realitat el que va prometre a la seva mare abans de morir: portar la rumba catalana a un gran teatre.
Es tracta d'un homenatge a la rumba catalana i a tots els personatges cèlebres que la van fer possible.
Al seu canal de Youtube hi ha vídeos sobre la producció de la pel·lícula i la banda sonora.
Es troba disponible a TV3 a la carta.
Associació sense ànim de lucre guardonada amb el Premi Ciutat de Barcelona 2019 en la categoria de Cultura Popular i Tradicional, atorgat per l'Ajuntament de Barcelona.
La seva missió és preservar, difondre i posar en valor la història i la cultura gitana del carrer de la Cera del barri del Raval, recuperant la memòria de veïns i veïnes, mitjançant entrevistes i el recull de material documental.
El guardó reconeix la labor d'interrelació amb les entitats del barri i la comunitat veïnal que afavoreix la cooperació en xarxa i en destaca la perspectiva de gènere, amb un equip de dones al capdavant.
Assessorada pel CSIC, duu a terme la catalogació i digitalització de fotografies, vídeos, cassets o cartes, que la genealogia de la comunitat gitana del Raval i conformen un arxiu documental únic.
El seu objectiu d'enguany és preparar un ecomuseu, i com a repte de futur, desenvolupar el projecte a altres barris de Barcelona, impulsant així la divulgació del patrimoni gitano a Catalunya.
Al seu canal de YouTube podeu veure els actes duts a terme.
Xarxa universitària gitana de Catalunya
Xarxa educativa que dona suport als alumnes gitanos en l'accés a l'ensenyament superior.
La voluntat d'aquest projecte és pal·liar la baixa representació d'estudiants gitanos a les universitats catalanes mitjançant accions a favor de la igualtat i l'èxit educatiu.
En aquest sentit, CampusRom acompanya els estudiants majors de 16 anys que inicien o estan cursant tot tipus d'educació superior: carreres universitàries, cicles formatius, batxillerat, etc., sent alhora, una xarxa de suport mutu entre els alumnes.
Treballa conjuntament amb les institucions per afavorir l'èxit educatiu de la comunitat gitana, i contribuir en la creació d'un sistema educatiu intercultural i lliure de prejudicis, on es visibilitzin referents per als joves gitanos.
Federació d'Associacions Gitanes de Catalunya (FAGIC)
Organització sense ànim de lucre representativa de l'associacionisme gitano a la societat catalana, que va néixer amb la missió de defensar i promoure els drets i la cultura del poble gitano de Catalunya.
Desenvolupa programes i activitats amb el suport d'institucions públiques i privades, d'àmbit local, autonòmic, estatal i internacional, promovent el treball en xarxa i la cooperació entre el teixit associatiu als barris.
Entitat sense ànim de lucre que treballa en la promoció del poble gitano a Catalunya i destaca per la seva labor en l'àmbit educatiu, oferint suport als infants i joves gitanos arreu del territori.
Té una àrea específica de suport a la formació orientada a l'èxit escolar i la normalització de la presència de l'alumnat gitano a les aules.
Ofereix classes de reforç escolar, acompanya i assessora els alumnes i les seves famílies, i gestiona els recursos econòmics per a facilitar l'accés la formació.
Disposa d'un espai a la seva web amb material educatiu, que inclou les publicacions editades per la fundació i un seguit de vídeos didàctics.
Organització que representa el moviment associatiu gitano espanyol davant les administracions públiques i els agents socials.
La seva missió és la defensa dels drets del poble gitano i el seu reconeixement social i institucional.
Aplega les principals associacions i federacions.
Desenvolupa una gran diversitat de programes que es poden consultar a la seva pàgina web, on també hi ha un apartat d'actualitat amb notícies, articles informatius o entrevistes.
Espai web dedicat a l'acció que duu a terme la Direcció General d'Acció Cívica i Comunitària en el suport i la promoció del poble gitano a Catalunya.
Recull les actuacions realitzades, sent una de les més destacades la creació de l'Institut Català del Poble Gitano.
També hi ha disponibles els dos darrers Plans Integrals del Poble Gitano (2014-2016 i 2017-2020) i es dona accés al Museu Virtual del Poble Gitano.
Organització que s'estructura com una federació de totes les associacions gitanes de l'estat espanyol.
Reconeguda per les Nacions Unides, treballa en la defensa de la comunitat gitana.
Edita la revista O Tchatchipen, de publicació trimestral i caràcter internacional, que ens apropa el poble gitano des d'una perspectiva social i cultural, amb pluralitat ideològica i rigor científic.